पाएं अपने शहर की ताज़ा ख़बरें और फ्री ई-पेपरडाउनलोड करें
शहर में तीन हजार के करीब ऐसे दंपती हैं, जो अकेले घरों में रहते हैं। कोविड महामारी के कारण ये बुजुर्ग घरों में बंद हैं। पुलिस ने अब इनके लिए एक अनोखी पहल शुरू की है। सभी को कोविड से बचाव के लिए वैक्सीन लगे, इसके लिए मोहाली पुलिस ने इनके लिए फ्री कैब सुविधा शुरू की है। पुलिस ने एक मोबाइल नंबर भी जारी किया है।
उस नंबर पर अगर कोई बुजुर्ग कॉल कर वैक्सीनेशन के लिए कहता है तो वैक्सीनेशन सेंटर ले जाने के लिए कैब घर आएगी। कैब बुजुर्ग को घर से नजदीकी अस्पताल पहुंचाएगी और वैक्सीन लगवाने के बाद ड्राइवर घर छोड़कर भी आएगा। बुधवार से इस सुविधा की शुरुआत की गई।
सोमवार से शुक्रवार दोपहर 2 बजे तक दी जाएगी सर्विस एसपी ट्रैफिक गुरजोत सिंह कलेर ने बताया कि एसएसपी सतिंदर सिंह के निर्देशानुसार फ्री कैब सर्विस फॉर सीनियर सिटीजंस की शुरुआत की गई है। पुलिस के 9115516010 पर कोई भी बुजुर्ग वैक्सीनेशन के लिए कॉल कर सकता है। कुछ ही समय में बुजुर्ग द्वारा बताए गए एड्रेस पर कैब पहुंच जाएगी। सोमवार से शुक्रवार दोपहर 2 बजे तक सर्विस प्रदान की जाएगी।
पहले दिन चार कॉल आई, तीन चंडीगढ़ से थी
एसपी के अनुसार बुधवार को अभियान की शुरुआत के बाद पुलिस की ओर से जारी किए मोबाइल नंबर पर चार लोगों ने कॉल की। इनमें तीन चंडीगढ़ और एक मोहाली से थी। मोहाली से 35 साल के हरमन नाम के व्यक्ति ने वैक्सीनेशन के लिए कॉल की थी। कॉल करने वाले को पुलिस ने बताया कि यह सर्विस मोहाली शहर से जुड़े बुजुर्गों के लिए है।
हालांकि, शाम तक किसी बुजुर्ग की कॉल नहीं आई। घरों में रहने वाले अकेले बुजुर्गों के वैक्सीनेशन के लिए ट्रांसपोर्टेशन से जुड़ी कई मल्टीनेशनल कंपनियां पहले की शुरू करवा चुकी है। बड़ी बात यह है कि 95 फीसदी बुजुर्गों ने वैक्सीन लगवा ली है। 16 फरवरी से जब इसकी शुरुआत हुई थी उसी समय में सबसे पहले 60 साल से ऊपर के बुजुर्गों को वैक्सीन लगवाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn